Ο **Ραμούνας Σισκάουσκας,** λιθουανικά: *Ramūnas Šiškauskas*, (Καϊσιαντόρις, 10 Σεπτεμβρίου 1978) είναι Λιθουανός πρώην επαγγελματίας διεθνής καλαθοσφαιριστής και νυν προπονητής. Διαθέτοντας ύψος 1,98 μέτρα αγωνιζόταν στις θέσεις σούτινγκ γκαρντ και σμολ φόργουορντ. Θεωρείται ένας από τους σημαντικότερους Λιθουανούς καλαθοσφαιριστές όλων των εποχών, με πολλούς τίτλους και ατομικές διακρίσεις. Αποτελεί μέλος της καλύτερης ομάδας παικτών για την πρώτη δεκαετία στην ιστορία της Ευρωλίγκα (2000-2010) καθώς και Θρύλο της διοργάνωσης από το 2014. Για την αποτελεσματικότητά του στο γήπεδο είναι γνωστός στην πατρίδα του με το προσωνύμιο «Σκότι Πίπεν της Βαλτικής».

Σταδιοδρομία
------------

Γεννήθηκε στις 10 Σεπτεμβρίου του 1978 στην πόλη Καϊσιαντόρυς. Ξεκίνησε την καριέρα του από τη Σακαλάι Βίλνιους. Κατόπιν αγωνίστηκε στη Λιέτουβος Ρίτας. Εκεί, ο Ραμούνας Σισκάουσκας έκανε το ντεμπούτο του σε ευρωπαϊκή διοργάνωση, το Κύπελλο Σαπόρτα. Κατά τη σεζόν 1998-99, είχε κατά μέσο όρο 17,5 πόντους και 5,0 ριμπάουντ, και στην επόμενη, είχε 14,2 πόντους, 5,8 ριμπάουντ και 2,0 ασίστ ανά παιχνίδι. Επίσης κέρδισε δυο πρωταθλήματα Λιθουανίας και ένα πρωτάθλημα Βαλτικής κάνοντας πολύ καλές σεζόν με πληθώρα ατομικών διακρίσεων. 

Επόμενος σταθμός ήταν η Μπενετόν Τρεβίζο στην Ιταλία. Κατά τη διάρκεια δύο ετών στο Τρεβίζο, ο Ραμούνας Σισκάουσκας δεν έλαμψε, αλλά έδωσε, 12 πόντους ανά παιχνίδι στην Ευρωλίγκα με 41,9% στο τρίποντο. Στο ιταλικό πρωτάθλημα, οι αριθμοί του ήταν ακόμη καλύτεροι, 14,8 πόντοι και 14,0 στις δύο σεζόν του. Το 2005-06, υπό την καθοδήγηση του Ντέιβιντ Μπλατ, η Μπενετόν κέρδισε τον τίτλο του Ιταλικού πρωταθλήματος. Ο ίδιος είχε εξαιρετική παρουσία στους τελικούς με 19, 17, 22 και 18 πόντους σε τέσσερις αποφασιστικές παραστάσεις. Ο συνολικός μέσος όρος τη δεύτερη χρονιά του στην Ιταλία ήταν 14,6 πόντοι και 42,7% από το τρίποντο, ενώ στην Ευρωλίγκα είχε κατά μέσο όρο 12 πόντους (56,6% στα δίποντα, 41,8 στα τρίποντα και 71,1% στις βολές), 2,8 ριμπάουντ, 1,8 ασίστ και 1,4 κλέψιμο σε 15 αγώνες. 

Στις 2 Ιουλίου 2007, υπέγραψε τριετές συμβόλαιο συνεργασίας με τον Παναθηναϊκό έναντι 1 εκατ. ευρώ ετησίως. Τη σεζόν 2006-2007 με το «τριφύλλι» ήταν ένας από τους ηγέτες της ομάδας στο τριπλ κράουν (ελληνικό πρωτάθλημα, το εθνικό κύπελλο και τον τίτλο της Ευρωλίγκας) που κατέκτησαν οι πράσινοι. Στον τελικό της Ευρωλίγκα μάλιστα είχε 20 πόντους, 4 ριμπάουντ, 5 ασίστ και 30 βαθμούς στο σύστημα αξιολόγησης. Είχε μέσο όρο 11 πόντων με 51% στα σου εντός πεδιάς, ενώ βρέθηκε στην καλύτερη πεντάδα στο ελληνικό πρωτάθλημα και στη δεύτερη καλύτερη πεντάδα στην Ευρωλίγκα.

Το καλοκαίρι του 2007 αποκτήθηκε από την ΤΣΣΚΑ και κατέκτησε με αυτή την Ευρωλίγκα του 2008 σε μια σεζόν που κατέκτησε το βραβείο του πολυτιμότερου της διοργάνωσης ενώ ήταν και μέλος της καλύτερης πεντάδας. Στα ημιτελικά του 2008 στη Μαδρίτη εναντίον της Ταού, ο Ραμούνας Σισκάουσκας σημείωσε 16 πόντους και στη συνέχεια είχε 13 στο παιχνίδι τίτλου εναντίον της Μακάμπι. Σε 24 παιχνίδια, οι αριθμοί του ήταν: 14 πόντοι συν 3,2 ριμπάουντ και 1,4 ασίστ. Στο Βερολίνο το 2009, ο Σισκάουσκας έπαιξε τον τρίτο συνεχόμενο τελικό Ευρωλίγκα, αλλά αυτή τη φορά δεν κέρδισε το τρόπαιο. Ο Παναθηναϊκός προηγήθηκε της ΤΣΣΚΑ Μόσχας με 20 πόντους (48-28), αλλά η ΤΣΣΚΑ επέστρεψε στο δεύτερο ημίχρονο και είχε την κατοχή για να κερδίσει στα τελευταία δευτερόλεπτα. Το σκορ ήταν 73-71 για τον Παναθηναϊκό και η ΤΣΣΚΑ, αλλά ο Σισκάουσκας αστόχησε στο τελευταίο σουτ (τρίποντο) του αγώνα. Το 2010 ξαναπήγε στο Final 4, στο Παρίσι, αλλά έχασε στο ημιτελικό από την μετέπειτα πρωταθλήτρια Μπαρτσελόνα. Επίσης στο τέλος του 2010 βρέθηκε στην καλύτερη ομάδα παικτών της Ευρωλίγκα για την δεκαετία 2000-2010. Το 2012 συμμετείχε στον τελικό της Ευρωλίγκα με την ΤΣΣΚΑ στην Κωνσταντινούπολη, όπου έχασε από τον Ολυμπιακό, αστοχώντας σε κρίσιμο ζευγάρι βολών στο φινάλε του αγώνα.

Αποσύρθηκε από την ενεργό δράση το 2012, σε ηλικία 34 ετών.

Στις 16 Μαϊου 2014, η Ευρωλίγκα του απέμεινε το βραβείο του ''Θρύλου της διοργάνωσης'', αναγνωρίζοντας την μεγάλη του προσφορά στο ευρωπαϊκό μπάσκετ.

Στις 13 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) της ΤΣΣΚΑ Μόσχας στη δεκαετία 2010-2020, όντας έβδομος σε ψήφους του κοινού με ποσοστό 57.06%.

Εθνική Λιθουανίας
-----------------

Υπήρξε βασικό στέλεχος της εθνικής Λιθουανίας με την οποία έχει κατακτήσει τρία μετάλλια. Το 2000 κατέκτησε το χάλκινο μετάλλιο στους Ολυμπιακούς Αγώνες με την ομάδα της Λιθουανίας. Μετά αγωνίστηκε Ευρωμπάσκετ 2001 και το 2003 κατέκτησε το χρυσό μετάλλιο στο Ευρωμπάσκετ της Σουηδίας. Ο Ραμούνας Σισκάουσκας ολοκλήρωσε το τουρνουά με μέσο όρο 14,8 πόντους. Συμμετείχε και στο Ευρωμπάσκετ 2005. Το 2007 κατέκτησε το χάλκινο μετάλλιο στο Ευρωμπάσκετ της Ισπανίας νικώντας στον μικρό τελικό την Εθνική Ελλάδος με 69-78. Ο ίδιος σημείωσε 13,8 πόντους, 3,9 ριμπάουντ και 2,6 ασίστ. Στο τέλος του έτους, ανακηρύχθηκε ο καλύτερος αθλητής της Λιθουανίας για το 2007. Ο Σισκάουσκας επίσης έχει πάρει μέρος σε άλλες δυο Ολυμπιάδες της Αθήνας το 2004 και του Πεκίνου το 2008. Μετά την Ολυμπιάδα του Πεκίνου, όπου είχε 11 πόντους και 4 ριμπάουντ ανά παιχνίδι, ανακοίνωσε την απόσυρσή του από την εθνική. 

Το 2020, μετά από ψηφοφορία στον ιστότοπο της Παγκόσμιας Ομοσπονδίας Καλαθοσφαίρισης, βρέθηκε στην καλύτερη πεντάδα της Εθνικής Ομάδας Λιθουανίας των τελευταίων δυο δεκαετιών (2000-2020) ετών σε Ευρωμπάσκετ.

Τίτλοι-Διακρίσεις
-----------------

### Συλλογικοί

#### Λιέτουβος Ρίτας

* 2x Πρωταθλητής Λιθουανίας: (2000, 2002)

#### Μπενετόν Τρεβίζο

* Πρωτάθλημα Ιταλίας: (2006)
* Κύπελλο Ιταλίας: (2005)

#### Παναθηναϊκός

* Ευρωλίγκα: (2007)
* Πρωταθλητής Ελλάδας: (2007)
* Κυπελλούχος Ελλάδας: (2007)
* Τριπλ Κράουν: (2007)

#### ΤΣΣΚΑ Μόσχας

* Ευρωλίγκα: (2008)
* 5x Πρωταθλήματα Ρωσίας: (2008, 2009, 2010, 2011, 2012)
* 3x VTB Λίγκα: (2008, 2010, 2012)
* Κύπελλο Ρωσίας: (2010)

### Ατομικοί

* MVP Πρωταθλήματος Λιθουανίας: (2001)
* MVP τελικών Πρωταθλήματος Λιθουανίας: (2001)
* 4× Λιθουανικό All-Star Game: (2001, 2002, 2003, 2004)
* MVP τελικών Πρωταθλήματος Ιταλίας (2006)
* Ιταλικό All-Star Game (2005)
* Ελληνικό All-Star: (2007)
* Καλύτερη πεντάδα στο Ελληνικό Πρωτάθλημα: (2007)
* Καλύτερος Λιθουανός παίκτης: (2007)
* Παίκτης της χρονιάς στη Ρωσία: (2008)
* MVP Φάιναλ Φορ VTB Λίγκα: (2008)
* MVP της Ευρωλίγκα: (2008)
* 4x Καλύτερη ομάδα στην Ευρωλίγκα
	+ Καλύτερη πεντάδα στην Ευρωλίγκα: (2008)
	+ 3x Δεύτερη Καλύτερη πεντάδα στην Ευρωλίγκα: (2007, 2009, 2010)
* 2x MVP του μήνα στην Ευρωλίγκα: (Απρίλιος 2007, Απρίλιος 2008)
* 3x MVP της αγωνιστικής στην Ευρωλίγκα: (3ος αγώνας playoff 2008/09), (10η αγωνιστική, 2009/10), (Top 16 1η αγωνιστική, 2009/10)
* Καλύτερη ομάδα παικτών στη δεκαετία 2000-2010 στην Ευρωλίγκα: (2010)
* Βραβείο ''Θρύλος της Ευρωλίγκα'': (2014)

### Με την εθνική Λιθουανίας

* Χρυσό μετάλλιο: Ευρωμπάσκετ του 2003
* Αργυρό μετάλλιο: Ολυμπιάδα του Σίδνεϊ 2000
* Χάλκινο μετάλλιο: Ευρωμπάσκετ του 2007

Παραπομπές
----------

1. 1 2  «Ο... Πίπεν της Βαλτικής»[*νεκρός σύνδεσμος*], άρθρο στον ιστότοπο SentraGoal.gr, 17 Απριλίου 2007.
2. ↑  Team, Allstarbasket (21 Μαΐου 2020). «Το video της πρώτης All Decade Team, 2000-10». *AllStar Basket*. Ανακτήθηκε στις 3 Ιουνίου 2020.
3. ↑  Μαϊ. 2014 16:27, Επιμέλεια: Βασίλης Δελής Δημοσίευση: 16. «Σισκάουσκας: Είναι μεγάλη τιμή». *www.sport24.gr* (στα Αγγλικά). Ανακτήθηκε στις 7 Απριλίου 2020.
4. ↑  «Ραμούνας Σισκάουσκας: Ο σπουδαίος Λιθουανός "winner" με Παναθηναϊκό και ΤΣΣΚΑ». *Eurohoops*. 19 Αυγούστου 2020. Ανακτήθηκε στις 27 Αυγούστου 2020.
5. ↑  newsroom, sport-fm. ««Πράσινος» με τη βούλα ο Σισκάουσκας». *sport-fm.gr*. Ανακτήθηκε στις 12 Φεβρουαρίου 2022.
6. ↑  Κωνσταντινίδης, Πανορμίτης (6 Μαΐου 2018). «Η Euroleague του Παναθηναϊκού το 2007 στο ΟΑΚΑ». *AllStar Basket*. Αρχειοθετήθηκε από το πρωτότυπο στις 9 Μαΐου 2020. Ανακτήθηκε στις 7 Απριλίου 2020.
7. ↑  Team, Allstarbasket (21 Μαΐου 2020). «Το video της πρώτης All Decade Team, 2000-10». *AllStar Basket*. Ανακτήθηκε στις 12 Φεβρουαρίου 2022.
8. ↑  Μαϊ. 2012 15:50, Επιμέλεια: Αντωνία Μαραγούσια Δημοσίευση: 21. «Αποσύρθηκε ο Σισκάουσκας!». *www.sport24.gr* (στα Αγγλικά). Ανακτήθηκε στις 3 Ιουνίου 2020.
9. ↑  «Η Ευρωλίγκα θυμάται: Ο θρύλος Σισκάουσκας! (video)». *Eurohoops*. 19 Φεβρουαρίου 2019. Ανακτήθηκε στις 12 Φεβρουαρίου 2022.
10. ↑  «ΤΣΣΚΑ: Γεμάτη αστέρια η All Decade Team των Ρώσων (video)». *Eurohoops*. 13 Αυγούστου 2020. Ανακτήθηκε στις 27 Αυγούστου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ραμούνας Σισκάουσκας** |

* (Αγγλικά) Šiškauskas, Ramūnas, στατιστικά στον επίσημο ιστότοπο της Euroleague.

  


|  |  |  |  |
| --- | --- | --- | --- |
| 

| π • σ • ε
Βραβείο Πολυτιμότερου Καλαθοσφαιριστή EuroLeague |
| --- |
|  |
| 
* 2005: Πάρκερ
* 2006: Πάρκερ
* 2007: Παπαλουκάς
* 2008: Σισκάουσκας
* 2009: Ναβάρο
* 2010: Τεόντοσιτς
* 2011: Διαμαντίδης
* 2012: Κιριλένκο
* 2013: Σπανούλης
* 2014: Ροντρίγκεζ
* 2015: Μπιέλιτσα
* 2016: Ντε Κολό
* 2017: Γιουλ
* 2018: Ντόντσιτς
 |

 |

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2006-07 |
| --- |
|  |
|  | 
**4** Αλβέρτης  · **6** Παπανικολάου  · **7** Μπετσίροβιτς  · **8** Μπατίστ  · **9** Σισκάουσκας  · **10** Χατζηβρέττας  · **11** Ντικούδης  · **12** Τσαρτσαρής  · **13** Διαμαντίδης (MVP του φάιναλ φορ)  · **14** Ξανθόπουλος  · **15** Τομάσεβιτς  · **16** Σάκοτα  · **18** Βούγιανιτς  · **19** Γιαβτόκας  · **C** Ομπράντοβιτς |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1285154260595524480001

 |

 |